भारतीय जनता पार्टी (बीजेपी) ने 2014 में किसानों से साथ चुनावी वादा किया था कि वो किसानों को उनकी लागत का डेढ़ गुना मूल्य दिलाएगी. सरकार ने इस साल पहली फरवरी को पेश किए गए अपने आखरी पूर्ण बजट में इस वायदे को पूरा करने की घोषणा की. प्रधानमंत्री नरेंद्र मोदी की अध्यक्षता में केंद्रीय मंत्रिमंडल की आर्थिक मामलों से संबंधित समिति ने आज 14 खरीफ फसलों के एमएसपी के प्रस्तावों को स्वीकृत किया.